Ալեխանդրո Գոմես

**Ալեխանդրո Գոմես** (, ), հայտնի է նաև որպես **Պապու Գոմես**, արգենտինացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Արգենտինայի ազգային հավաքականի կազմում։ Խաղում է հարձակվողի դիրքում։ Գոմեսը Ատալանտայի ավագն է։

## Ակումբային կարիերա
### Արսենալ Սարանդի
Գոմեսը Արսենալ Սարանդիի ակադեմիայի սան է։ Իր պրոֆեսիոնալ դեբյուտը նշեց 2005 թվականի օգոստոսի 13-ին՝ փոխարինման մտնելով Խիմնասիա ի Էսգրիմայի դեմ խաղում։ Իր առաջին գոլը խփեց 2006 թվականի հոկտեմբերի 7-ին՝ Կիլմեսի դեմ խաղում։ Առաջին հանդիպումը մայրցամաքային մրցաշարերում անցկացրեց 2007 թվականի օգոստոսի 15-ին՝ Հարավամերիկյան գավաթի Սան Լորենսոյի դեմ խաղում։ Նոյեմբերի 25-ին Գոմեսը գոլ խփեց Բոկա Խունիորսի դեմ խաղում՝ օգնելով իր թիմին հաղթել 2-1 հաշվով։ Դեկտեմբերի 1-ին նա դուբլ ձևակերպեց Հարավամերիկյան գավաթի եզրափակչի Կլուբ Ամերիկայի դեմ խաղում, ինչի շնորհիվ Արսենալը 2 խաղերի արդյունքում հաղթեց գավաթը։ Ակումբի կազմում Գոմեսը անցկացրեց 97 հանդիպում՝ դառնալով 15 գոլի և 7 գոլային փոխանցման հեղինակ։

### Սան Լորենսո
2009 թվականի ձմռանը Գոմեսը 2 միլիոն դոլարի դիմաց տեղափոխվեց Սան Լորենսո։ Իր դեբյուտը ակումբի կազմում նշեց փետրվարի 5-ին՝ Տիգրեի դեմ խաղում։ Մարտի 1-ին Գոմեսը հեռացվեց խաղադաշտից Ռիվեր Փլեյթի դեմ խաղում՝ կարմիր քարտ ստանալով հանդիպման 80-րդ րոպեին։ Իր առաջին գոլը խփեց մարտի 15-ին՝ Բանֆիլդի դեմ խաղում։ 2010 թվականի մարտի 20-ին՝ Կոլոնի դեմ խաղում արգենտինացին գոլ խփեց Կոլոնի դեմ խաղում, ապա հեռացվեց խաղադաշտից հանդիպման 90-րդ րոպեին։ Մայիսի 10-ին նա գոլի և գոլային փոխանցման հեղինակ դարձավ Լանուսի դեմ խաղում։ Սան Լորենսոյի կազմում Գոմեսը անցկացրեց 58 հանդիպում՝ դառնալով 9 գոլի և 5 գոլային փոխանցման հեղինակ։

### Կատանիա
2010 թվականի հուլիսի 21-ին Գոմեսը 3 միլիոն եվրոյի դիմաց տեղափոխվեց Կատանիա։ Իր դեբյուտը Սերիա A-ում նշեց սեպտեմբերի 12-ին՝ փոխարինման մտնելով Պարմայի դեմ խաղում։ Իր առաջին գոլը խփեց հոկտեմբերի 17-ին՝ Նապոլիի դեմ խաղում։ 2011 թվականի մայիսի 8-ին Գոմեսը 2 գոլային փոխանցում տվեց Բրեշիայի դեմ խաղում՝ օգնելով Կատանիային հաղթել 2-1 հաշվով։ Հոկտեմբերի 2-ին նա գոլի և գոլային փոխանցման հեղինակ դարձավ Նովարայի դեմ խաղում։ 2012 թվականի նոյեմբերի 4-ին արգենտինացին դուբլ ձևակերպեց Լացիոյի դեմ խաղում՝ այս խաղում տալով նաև գոլային փոխանցում։ 2013 թվականի հունվարի 13-ին Գոմեսը խփեց Ռոմայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Մարտի 16-ին նա 2 գոլ խփեց Ուդինեզեի դեմ խաղում։ Կատանիայի կազմում անցկացրած 3 մրցաշրջաններում Գոմեսը մասնակցեց 111 հանդիպման՝ դառնալով 18 գոլի և 17 գոլային փոխանցման հեղինակ։
[ձախից|մինի|233x233փքս|Գոմեսը [Մետալիստ Խարկով|Մետալիստի կազմում 2013 թվականին]]

### Մետալիստ Խարկով
Թեև Ատլետիկո Մադրիդի, Ֆիորենտինայի և Ինտեր Միլանի կողմից հետաքրքրությանը, 2013 թվականի օգոստոսի 2-ին Գոմեսը 4 տարվա պայմանագիր կնքեց Խարկովի Մետալիստի հետ։ Իր դեբյուտը նշեց օգոստոսի 10-ին՝ Վոլին Լուցկի դեմ խաղում։ Իր առաջին գոլը խփեց հոկտեմբերի 26-ին՝ Կարպատի Լվովի դեմ խաղում։ 2014 թվականի ապրիլի 20-ին արգենտինացին 2 գոլային փոխանցում տվեց Մետալուրգ Զապորոժիեի դեմ խաղում։ Ապրիլի 27-ին նա գոլ խփեց Դնեպրի դեմ խաղում՝ օգնելով իր թիմին հաղթել 2-1 հաշվով։ Մետալիստի կազմում Գոմեսը անցկացրեց 24 հանդիպում՝ դառնալով 4 գոլի և 6 գոլային փոխանցման հեղինակ։

### Ատալանտա
2014 թվականի սեպտեմբերի 1-ին Գոմեսը 3 տարվա պայմանագիր կնքեց Ատալանտայի հետ։ Իր դեբյուտը նշեց սեպտեմբերի 21-ին՝ փոխարինելով Մարկո Դ'Ալեսանդրոյին Ֆիորենտինայի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 27-ին՝ Յուվենտուսի դեմ խաղում։ 2015 թվականի մարտի 22-ին Գոմեսը հեռացվեց խաղադաշտից Նապոլիի դեմ խաղում՝ ստանալով երկրորդ դեղին քարտը հանդիպման 55-րդ րոպեին։ Իր առաջին գոլը Ատալանտայի կազմում խփեց ապրիլի 26-ին՝ Էմպոլիի դեմ խաղում։ Մայիսի 10-ին արգենտինացին գոլի և գոլային փոխանցման հեղինակ դարձավ Պալերմոյի դեմ խաղում։ Իր առաջին մրցաշրջանում Գոմեսը անցկացրեց 25 հանդիպում՝ դառնալով 3 գոլի և 4 գոլային փոխանցման հեղինակ։

2015 թվականի նոյեմբերի 29-ին Գոմեսը գոլի և գոլային փոխանցման հեղինակ դարձավ Ռոմայի դեմ խաղում՝ 2-0 հաշվով հաղթանակ պարգևելով Ատալանտային։ 2016 թվականի փետրվարի 4-ին նա երկարաձգեց իր պայմանագիրը ակումբի հետ մինչև 2020 թվականը։ 2016 թվականի ապրիլի 3-ին արգենտինացին գոլ խփեց Միլանի դեմ խաղում՝ օգնելով իր թիմին հաղթել 2-1 հաշվով։ Ապրիլի 17-ին Գոմեսը 2 գոլային փոխանցման հեղինակ դարձավ Ռոմայի դեմ խաղում։ Ապրիլի 24-ին նա հեռացվեց խաղադաշտից Կիևոյի դեմ խաղում՝ կարմիր քարտ ստանալով հանդիպման 76-րդ րոպեին։ Մայիսի 15-ին արգենտինացին 2 գոլային փոխանցում տվեց Ջենոայի դեմ խաղում։ 2015-16 մրցաշրջանում Գոմեսը անցկացրեց 34 հանդիպում առաջնությունում՝ դառնալով 7 գոլի և 9 գոլային փոխանցման հեղինակ։
[մինի|Գոմեսը [Ատալանտա (ֆուտբոլային ակումբ)|Ատալանտայի կազմում 2015 թվականին]]
Առաջին հանդիպումը Ատալանտայի ավագի թևկապով Գոմեսը անցկացրեց 2016 թվականի սեպտեմբերի 11-ին՝ Տորինոյի դեմ խաղում՝ այս խաղում դառնալով գոլային փոխանցման հեղինակ։ Նոյեմբերի 27-ին արգենտինացին 2 գոլային փոխանցում տվեց Բոլոնյայի դեմ խաղում։ 2017 թվականի հունվարի 8-ին Գոմեսը դուբլի հեղինակ դարձավ Կիևոյի դեմ խաղում։ Հունվարի 22-ին նա խփեց Սամպդորիայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Փետրվարի 5-ին Գոմեսը դուբլ ձևակերպեց Կալյարիի դեմ խաղում։ Մարտի 19-ին արգենտինացին 2 գոլի և գոլային փոխանցման հեղինակ դարձավ Պեսկարայի դեմ խաղում՝ օգնելով Ատալանտային հաղթել 3-0 հաշվով։ Ապրիլի 2-ին նա հետ-տրիկ ձևակերպեց Ջենոայի դեմ խաղում։ 2016-17 մրցաշրջանում Գոմեսը անցկացրեց 37 հանդիպում առաջնությունում՝ դառնալով 16 գոլի և 12 գոլային փոխանցման հեղինակ, իսկ Ատալանտան զբաղեցրեց 4-րդ հորիզոնականը Սերիա A-ում։

2017 թվականի հուլիսի 12-ին Գոմեսը երկարաձգեց իր պայմանագիրը Ատալանտայի հետ մինչև 2022 թվականը։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ Եվրոպայի Լիգայի Էվերտոնի դեմ խաղում՝ այս խաղում դառնալով գոլի հեղինակ։ Սեպտեմբերի 17-ին Գոմեսը գոլ խփեց Կիևոյի դեմ հանդիպման 85-րդ րոպեին՝ փրկելով իր թիմին պարտությունից։ Սեպտեմբերի 20-ին արգենտինացին դուբլ ձևակերպեց Կրոտոնեի դեմ խաղում։ Հոկտեմբերի 1-ին՝ Յուվենտուսի դեմ խաղում նա դարձավ 2 գոլային փոխանցման հեղինակ, իսկ հանդիպումն ավարտվեց 2-2 հաշվով։ Նոյեմբերի 23-ին Գոմեսը 2 գոլային փոխանցում տվեց Եվրոպայի Լիգայի Էվերտոնի դեմ պատասխան խաղում։ 2018 թվականի մարտի 18-ին արգենտինացին գոլի և գոլային փոխանցման հեղինակ դարձավ Վերոնայի դեմ խաղում։ 2017-18 մրցաշրջանում Գոմեսը մասնակցեց 44 հանդիպման բոլոր մրցաշարերում՝ դառնալով 9 գոլի և 14 գոլային փոխանցման հեղինակ։
[ձախից|մինի|299x299փքս|Գոմեսը [Արգենտինայի ֆուտբոլի ազգային հավաքական|Արգենտինայի հավաքականի կազմում 2017 թվականին]]
2018 թվականի օգոստոսի 2-ին Գոմեսը դուբլ ձևակերպեց Եվրոպայի Լիգայի որակավորման երկրորդ փուլի Սարաևոյի դեմ խաղում՝ այս խաղում տալով նաև գոլային փոխանցում և օգնելով Ատալանտային հաղթել 8-0 հաշվով։ Օգոստոսի 20-ին՝ Ֆրոզինոնեի դեմ խաղում արգենտինացին դարձավ 2 գոլի և 2 գոլային փոխանցման հեղինակ՝ 4-0 հաշվով հաղթանակ պարգևելով իր թիմին։ Դեկտեմբերի 29-ին նա գոլի և 2 գոլային փոխանցման հեղինակ դարձավ Սասուոլոյի դեմ խաղում։ 2019 թվականի հունվարի 27-ին Գոմեսը 2 գոլային փոխանցում տվեց Ռոմայի դեմ խաղում, իսկ հանդիպումն ավարտվեց 2-2 հաշվով։ Ապրիլի 25-ին նա գոլ խփեց և 11-մետրանոց վաստակեց Իտալիայի գավաթի կիսաեզրափակչի Ֆիորենտինայի դեմ խաղում։ Մայիսի 15-ին Գոմեսը մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում նա անցկացրեց 46 հանդիպում՝ դառնալով 11 գոլի ու 13 գոլային փոխանցման հեղինակ, և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում։

Իր դեբյուտը Չեմպիոնների Լիգայում Գոմեսը նշեց 2019 թվականի սեպտեմբերի 18-ին՝ մեկնարկային կազմում խաղադաշտ դուրս գալով խմբային փուլի Դինամո Զագրեբի դեմ խաղում։ Սեպտեմբերի 28-ին նա դուբլ ձևակերպեց Սասուոլոյի դեմ խաղում։ Հոկտեմբերի 27-ին արգենտինացին 2 գոլային փոխանցում տվեց Ուդինեզեի դեմ խաղում, իսկ հանդիպումն ավարտվեց 7-1 հաշվով։ Չեմպիոնների Լիգայում իր առաջին գոլը խփեց նոյեմբերի 26-ին՝ խմբային փուլի Դինամո Զագրեբի դեմ երկրորդ խաղում։ Դեկտեմբերի 22-ին Գոմեսը գոլի և գոլային փոխանցման հեղինակ դարձավ Միլանի դեմ խաղում՝ օգնելով Ատալանտային հաղթել 5-0 հաշվով։

## Միջազգային կարիերա
Գոմեսը ունի արգենտինական և իտալական անձնագիր։ Նրա կինը իտալացի է, սակայն նա իրավասու չէր ներկայացնել Իտալիան միջազգային ասպարեզում, որովհետև չուներ արմատներ այդ երկրից։ 2007 թվականին Գոմեսը Արգենտինայի մինչև 20 տարեկանների երիտասարդական հավաքականի կազմում մասնակցեց Հարավային Ամերիկայի և աշխարհի առաջնություններին՝ օգնելով Արգենտինային հաղթել աշխարհի առաջնությունը։

Արգենտինայի ազգային հավաքական Գոմեսը առաջին անգամ հրավիրվեց 2017 թվականի մայիսի 19-ին Խորխե Սամպաոլիի կողմից՝ Բրազիլիայի և Սինգապուրի դեմ խաղերի համար։ Իր դեբյուտը ազգային հավաքականում նշեց հունիսի 13-ին՝ Սինգապուրի դեմ խաղում։ Այս խաղում նա դարձավ գոլի և գոլային փոխանցման հեղինակ՝ օգնելով Արգենտինային հաղթել 6-0 հաշվով։

## Կարիերայի վիճակագրություն
### Ակումբային վիճակագրություն
*2020 թվականի հունվարի 13-ի դրությամբ*

### Միջազգային վիճակագրություն
*2020 թվականի հունվարի 13-ի դրությամբ*

### Միջազգային գոլեր

## Նվաճումներ
### Ակումբային
**Արսենալ Սարանդի**

*Հարավամերիկյան գավաթ. 2007
*Սուրուգա բանկի մրցաշար. 2008

**Ատալանտա**

* Իտալիայի գավաթ. երկրորդ տեղ. 2018–19

### Միջազգային
**Արգենտինա Մ20**

* ՖԻՖԱ աշխարհի Մ20 առաջնություն. 2007

**Արգենտինա**

* Սուպերկլասիկո դե լաս Ամերիկաս. 2017

## Ծանոթագրություններ

## Արտաքին հղումներ
* Գոմեսի պաշտոնական Ֆեյսբուքի էջը
* Գոմեսի պաշտոնական Ինստագրամի էջը
* Գոմեսը transfermarkt-ում
* Գոմեսը soccerbase.com-ում
* Գոմեսը WhoScored.com կայքում
* Գոմեսը Ատալանտայի պաշտոնական կայքում 
* Գոմեսը Սերիա A-ի պաշտոնական կայքում 
* Գոմեսը ՈՒԵՖԱ-ի պաշտոնական կայքում
* Գոմեսը ՖԻՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Արսենալ Սարանդիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Սան Լորենսոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Պադովայի ֆուտբոլիստներ